PM की डिग्री से जुड़ा है मामला, अहमदाबाद कोर्ट ने 13 जुलाई को फिर से बुलाया
PM Narendra Modi Degree Case; Follow Arvind Kejriwal Sanjay Singh Gujarat University Defamation Case Latest News, Updates On Dainik Bhaskar (दैनिक भास्कर)
प्रधानमंत्री नरेंद्र मोदी की डिग्री से जुड़े एक मामले में अहमदाबाद कोर्ट में दिल्ली के मुख्यमंत्री अरविंद केजरीवाल और सांसद संजय सिंह की पेशी थी। लेकिन इस बार भी दोनों कोर्ट नहीं पहुंचे। उनके वकीलों ने पेशी से छूट के लिए आवेदन दिया था, जिसे कोर्ट ने एक्सेप्ट कर लिया।
हालांकि, बुधवार को अतिरिक्त मुख्य मेट्रोपॉलिटन मजिस्ट्रेट जयेश चोवाटिया ने इन दोनों को 13 जुलाई को कोर्ट में पेश होने का निर्देश दिया है।
गुजरात यूनिवर्सिटी ने दोनों नेताओं के खिलाफ मानहानि का केस दर्ज करवाया है। PM मोदी की डिग्री से जुड़े इस मामले में केजरीवाल और संजय सिंह पर यूनिवर्सिटी की छवि खराब करने का आरोप है।
23 मई को भी इस मामले में CM अरविंद केजरीवाल और AAP सांसद संजय सिंह कोर्ट में पेश नहीं हुए थे। इसके बाद कोर्ट ने नया समन जारी करके उन्हें 7 जून को बुलाया था।
अब सिलसिलेवार पूरा मामला पढ़िए…
गुजरात यूनिवर्सिटी ने AAP नेताओं के खिलाफ मानहानि केस किया 
यूनिवर्सिटी ने दायर याचिका में कहा है कि केजरीवाल और संजय सिंह लगातार संस्थान की प्रतिष्ठा पर सवाल उठा रहे हैं। उनको पता है कि PM की डिग्री पहले वेबसाइट पर अपलोड की जा चुकी है। इसके बावजूद दोनों नेता कह रहे हैं कि डिग्री न दिखाकर यूनिवर्सिटी सच छिपा रही है, जबकि ऐसा कुछ भी नहीं है।
समन जारी होने के बावजूद कोर्ट नहीं पहुंचे दोनों नेता
कोर्ट ने 15 अप्रैल को हुई सुनवाई में आप के दोनों नेताओं को 23 मई को पेश होने का आदेश दिया था। जज ने कहा था कि प्रथमदृष्टया इनके खिलाफ IPC की धारा 500 (मानहानि) के तहत ही मामला प्रतीत होता है। दोनों नेताओं को 23 मई को कोर्ट में हाजिर होना था, लेकिन वे नहीं हुए। AAP ने दावा किया कि कोर्ट से कोई समन ही नहीं मिला था। इसके बाद कोर्ट ने दोबारा समन जारी किया और 7 जून को पेश होने के लिए कहा।
मामले से जुड़ी भास्कर की ये खबरें भी पढ़ें...
1. PM मोदी की डिग्री की डिटेल देने का आदेश रद्द
गुजरात हाईकोर्ट के सिंगल जज जस्टिस बीरेन वैष्णव ने चीफ इन्फॉर्मेशन कमिश्नर (CIC) के 2016 में दिए गए आदेश को रद्द कर दिया। इस आदेश में पीएमओ के जन सूचना अधिकारी (PIO) और गुजरात यूनिवर्सिटी और दिल्ली यूनिवर्सिटी के PIO को मोदी की ग्रेजुएशन और पोस्ट ग्रेजुएशन डिग्री की डिटेल पेश करने के निर्देश दिए गए थे। पूरी खबर पढ़ें...
2. AAP के डिग्री कैंपेन पर पवार बोले- ये बड़ा मुद्दा नहीं
अडाणी मुद्दे पर JPC की मांग को बेकार बताने वाले NCP चीफ शरद पवार ने अब PM मोदी की डिग्री विवाद पर अपनी अलग राय दी है। पवार ने कहा कि किसकी क्या डिग्री है ये राजनीतिक मुद्दा नहीं है। बेरोजगारी, महंगाई, कानून व्यवस्था जैसे मुद्दों पर सरकार की आलोचना होनी चाहिए। पूरी खबर पढ़ें...